
DE  VARIOLA  VACCINA. 

Quot  et  quantas  strages  teter  ille  dirus- 
que  morbus,  variola  nimirum,  in  omnibus 
Europae  partibus  hadenus  ediderit,  memo- 
rare, profedo  nunc  omnino  supervacane- 
um foret.  Et  quamvis  morbi  saevitia  viri 
ejus  insitione  aliquando  sit  mitigata,  verun- 
tamen  disputatum  est,  neque  adhuc  inter 
omnes  convenit,  utrum  inde  contagio  non 
potius  multiplicata,  ideoque,  dum  pauco- 
rum hominum  miseria  sublevatur,  generalis 
calamitas  latius  diffusa,  sit.  Verum,  eti- 
amsi nullus  hujusmodi  effedus  ab  ea  pro- 
veniret, nihilominus  hoc  certum  atque  com- 

pertum  est,  eam  hodie  apud  homines  quos- 
dam etiam  urbaniores  humanioresque  non- 
nunquam  male  audire,  a plebe  autem  ple- 
rumque omnino  repudiari.  Ad  hoc  confir- 
mandum, ipse  testari  possum,  magistratum 
quendam  unius  Anglise  comitatuum,  cohor- 
tis tunc  ibi  diversantis  Praefe&um,  qui  com- 
plures militum  materia  insitiva  inficiendos 
voluit,  nuper  summa  pertinacia  oppugnasse. 
Saevo  huic  malo  sexcentos  in  hac  insula 
adhuc  quotannis  succumbere,  nuper  plane 
demonstratum  est  testimonio  unius  Senato- 
rum nostratium,  scilicet,  clari  Wilber- 
FORCE.  In  Londino,  anno  proxime  lapso, 
quatuor  millia  hominum  solum  hoc  morbo 

i 

perempta  esse,  ostendit.  Hinc  si  verum 
est  in  Londino  octingena  millia  hominum 
contineri,  et  nonagies  centena  millia  om- 
nem Angliam  incolere,  morbumque  nume- 
rum pro  rata  parte  majorem  e medio  tolle- 
re, (quod  admodum  verisimile  est,)  en 
quadraginta  quatuor  millia  hominum  ab 

hoc  morbo  quotannis  extin&a!  Atque  hinc 
quanta  sit  jadtura  humani  generis  per  totum 
orbem  terrarum,  facile  patet.  Quantum 
igitur  beneficium,  quantam  felicitatem  de- 
rivandum est  a nupero  faustoque  invento 
ingeniosi  et  jure  celeberrimi  Jenneril  At- 
que si  antiqui,  quicunque  civis  vitam  ser- 
vasset,  eum  summis  honoribus  atque  digni- 
tatibus affecerunt,  quaenam  praemia,  qui- 
nam honores,  ejus  meritis  respondebunt, 
qui,  morbo  leni,  et  periculi  prorsus  immuni, 
in  locum  gravissimi,  periculosissimi,  orbis- 
que nostri  tamdiu  depopulatoris,  suffedto, 
tot  homines  morti  praematurae  eripuit,  po- 
sterosque  adversus  eum  adeo  tutos  reddidit, 
ut  tandem  nobis  affulgeat  spes,  tempore 
haud  longo  elapso,  variolas  a cohorte  ma- 
lorum, quibus  genus  humanum  obnoxium 
est,  prorsus  abadtum  iri.  Ad  variolam  vac- 
cinam, cujus  summam  praestantiam  et  uti- 
litatem dissertationis  hujusce  materiam  se- 
legi, me  alludere,  manifestum  est.  Ad 

hanc  rem  indagandam  hinc  addu&us  sum, 
quia  paucis  abhinc  annis,  iteratis  periculis 
fadtis,  morbum  efficacem  atque  lenem  esse, 
futuramque  variolarum  accessionem  certis- 
sime prohibere,  laetissimus  cognovi. 

Verum  prius  quam  propositum  ingrediar, 
morbi  historiam  ab  origine  repetere  videtur, 
Scriptorum,  igitur,  qui  de  hoc  morbo  trac- 
tarunt, praecipue  vero  Jenneri,  observationes 
in  auxilium  meum  saepe  vocare  cogar.  Et 
quoniam  mihi  videtur,  ut  postea  demon- 
strare conabor,  solum  desiderandum  esse  cri- 
terion , quo  veri  morbi  praesentia  dignosca- 
tur, affedtus  quoque  spurii,  quem  materia 
vaccina  tempore  morbi  inidoneo  adhibita 
gignit,  historiam  tradam.  De  hac  tentami- 
nis parte  fusius  disseram,  hadtenus  enim  ni- 
mis negledta  est,  et  causa  esse  videtur  cur 
variolae  vaccinae  insitio  quibusdam  vilis  ha- 
beatur. 

MORBI  HISTORIA. 

Morbus  in  Glocestrla  diu  familiaris  fu- 
it; sed  ex  tempore  quo  primum  de  eo 
scripsit  Jennerus,  in  reliquis  quoque  An- 
gliae  partibus,  ut  et  in  Hibernia,  notus  fuis- 
se videtur.  Gloccstriae , autem,  incolis  non 

solum  notus  est  morbus,  veram  etiam  effec- 
tus ejus  salutares  non  delituere.  Namque 
apud  eos  semper  valuit  opinio,  quicunque 
morbo  vaccino  laborarit,  eum  nunquam  pos- 
tea variolarum  contagione  infici  periclitari. 
Sed  hujus  morbi  notitia  generalis  debetur 
solum  benevolentiae  et  perseverantiae,  nun- 
quam satis  laudandae,  ingeniosi  Jenneri, 
qui  anno  1798  primam  ejus  descriptionem 
typis  vulgavit,  et  phoenomena,  quae  in  vac- 
cis hoc  morbo  affedtis  occurrere  observan- 
tur, accuratissime  tradidit. 

Papillas  primum  afficit  pustulis,  quae  in- 
flammatione livide  rubra,  fluidum  continen- 
te, paulatim  circumdantur.  Hae  pustulae 
in  ulcuscula  abeunt,  sed  ambitum  circum- 
scriptum habent.  Interdum  ladtis  secretio 
morbi  particeps  est,  verum  in  adfedtu  be- 
nigno hoc  non  accidit.  Plerumque  vere, 
quo  tempore  aer  humidior  est,  occurrit.  In- 
terdum, quando  inflammatio  diuturna  est, 
ulcuscula  multiplicantur,  et  attentionem  pe- 
culiarem sibi  vindicant.  Morbus  quo  mi- 
nus vaccae  pascantur  vix  unquam  impedit. 
Brevi  post  mulgentes  in  morbum  trahun- 
tur. Parvae  vesiculae  circa  digitorum  arti- 
culos oboriuntur.  Hae  paulatim  majores 
fadtae  in  pustulas  circumscriptas  abeunt, 
quae  rubore  et  inflammatione  circumdan- 
tur. Fadta  absorptione  glandulae  axillares 
tument  rigidaeque  fiunt,  et  motu  brachii 
dolor  excitatur.  Hoc  die  septimo  vel  o6ta- 
vo,  aliquando  citius,  accidit.  Lenes  rigores 
succedunt,  quos  excipiunt  calor,  cordis  arte- 

riarumque  adio  solito  paulo  major,  nausea, 
capitisque  dolor.  Est  ubi  delirium  mite  ac- 
cedit, quod  unum,  duos,  vel  tres  dies,  in- 
terdum, autem,  ut  nonnulli  affirmant,  mul- 
to diutius,  manet.  Inflammatio  die  duode- 
cima, decima  tertia,  vel  decima  quarta  ac- 
men  suam  attingit.  Interdum  ulcuscula 
opem  chirurgicam  postulant;  verum  quoni- 
am nunquam  mihi  oblata  est  occasio  viden- 
di quemvis  morbo  sic  affectum,  de  eorum 
tractatione  silere  melius  videtur,  donec  ad 
phaenomena,  quae  viri  insitionem  subsequ- 
unter,  sit  perventum.  Non  hic  autem  prae- 
tereundus est  morbus  spurius,  cui  eodem 
tempore,  et,  ni  fallor,  quovis  anni  tempore, 
obnoxiae  sunt  vaccae.  A morbo  vero  dif- 
fert quia  nunquam  in  eo  occurrit  margo 
circumscriptus,  vel  lividus  rubor,  qui  pri- 
orem perpetuo  comitantur.-  In  morbo  spu- 
rio vix  unquam  sequitur,  exulceratio.  Pus- 
tulae formam  inaequalem  assumunt,  et  crus- 
ta molli  brevi  obducuntur,  quas  cito  decidit. 

cutemque  subjectam  solum  coloris  diversi, 
verum  nequaquam  ulceratam,  relinquit. 
Hanc  speciem  prae  se  fert  morbus  in  va- 
riis partibus,  talemque  ipse  in  Cambria  sep- 
tentrionale observavi,  et  morbum  materiae 
ejus  insitione  efficere  frustra  conatus  sum. 
Affirmatur,  autem,  mulgentium  manus  ul- 
cusculis interdum  affici.  Verum  haec  ul- 
cuscula affedhim  generalem  non  gignunt, 
morbi  vaccini  indolis  nequaquam  participia 
sunt,  neque,  me  judice,  ad  ullum  errorem 
insignem  ducere  possunt. 

Morbus  hic  spurius  gigni  potest  vel  a ni- 
mia pressura  quam  sustinet  papilla  dum  vi- 
tulus lac  sugit,  vel  a lacerationibus  earum 
quas  sentes  faciunt,  vel  ab  inse&orum  mor- 
sibus. Quidam  hunc  morbum  derivant  a 
pascuis  nimis  nutrientibus,  alii  vero  a pa- 
pillarum pertractatione  nimis  violenta;  inge- 
nue autem  profiteor  hujusce  rei  me  non  sa- 
tis gnarum  esse  ut  ullam  opinionem  de  ea 

hic  proferre  mihi  liceat;  neque  ullius  mo- 
menti esse  videtur. 

De  veri  morbi  origine  multum  disputa- 
tum est,  cujus  investigatio  multo  majori9 
momenti  est,  quamvis  de  ea  nihil  novi  hiic 
afferre  possim.  Aliorum  autem  opiniones 
perstringam,  quaeque  mihi  maximam  veri 
speciem  prae  se  ferre  videntur,  ostendam. 

Jennerus  in  prima  hujus  morbi  historia 
eum  a morbo  peculiari,  quo  equorum  calces 
affici  solent,  vulgo  Grease  Anglice  appellato 
derivandum  existimavit.  In  hujus  opini- 
onis confirmationem  multa  argumenta  gra- 
via adduci  possunt. 

imo.  In  Glocejlrih  viri  tam  equos  curare 
quam  vaccas  mulgere  solent. 

2 do.  Nondum  pro  certo  haaerius  depre- 
hensus est  verus  morbus  vaccinus  nisi  in 

iis  locis  ubi  viri  duplice  hoc  munere  fun- 
guntur. 

3tio.  Morbus,  variolae  vaccinae  similis, 
eos  homines,  qui  equos  sic  morbide  affec- 
tos curare  solent,  interdum  adoritur. 

i 

4to.  Jennerus  materia,  a pustula  desump- 
ta, quam  morbi  equini  tabum  efferat,  quae- 
que vix  omnino  ab  morbi  vaccini  pustula 
diversa  fuit,  eundem  morbum  in  puero  in- 
sitione ejus  generavit. 

5to.  Multi,  qui  materia  ab  equorum  cal- 
cibus infe&i  erant,  exinde  variolarum  con- 
tagioni resistere  potuerunt. 

Contra,  variolam  vaccinam  interdum  ob- 
servari dicitur,  etiam  quando  ad  tales  causas 
minime  attribui  potest  ejus  origo.  Verum 
hujusmodi  argumentum  parvi  pendendum 
est,  quando  in  mentem  revocamus,  nullum 

morbum,  a contagione  specifica  ortum,  un- 
quam sponte  occurrere.  Porro  Woodville 
et  Coleman,  materia  ab  equorum  calcibus 
deprompta,  se  nunquam  morbum  vaccinum 
gignere  potuisse,  testantur.  Hocce  argu- 
mentum, quamvis  solum  negativum,  Jenne- 
ri  opinionem  nonnihil  infirmare  posse  vide- 
tur. 

Verum  omnia  argumenta,  quae  contra 
hanc  opinionem  allata  sunt,  omnino  refu- 
tantur ab  experimentis  faustis  ingeniosi  me- 
dici Loy,  quae  non  umbram  dubitationis 
jam  reliquerunt. 

Vir  quidam,  equum  calcibus  morbidis  af- 
fe£tum  curare  solitus,  in  digitis  complures 
pustulas  expertus  est.  Ab  una  harum  pus- 
tularum depromptum  est  virus.  Viri  hu- 
jusce  insitione  homo  quidam,  qui  variolas 
nunquam  perpessus  erat,  morbo  affedtus  est, 
vero  morbo  vacino  omnino  simili,  quique 

diversa  sua  stadia  eodem,  modo  percurrit. 
Altera  pars  ejusdem  materiae  in  vaccae  uber 
fuit  immissa.  Ante  diem  quintum  nullus 
effedtus  secutus  est.  Die  autem  nono  for- 
mata est  vesicula,  quae  margine  coloris  rosei 
circumdata  est.  Magna  pars  uberis  indura- 
ta est,  et  dolore  affedta.  Vesica  per  com- 
plurium dierum  spatium  mansit;  tandem- 
que  pars  absque  ullius  remedii  ope  sana  fadta 
est.  Hujus  materiae,  nono  morbi  die  adhi- 
bitae, insitione  in  infante  generatus  est  mor- 
bus, inflammatione  et  caeteris  morbi  phae- 
nomenis variolae  vaccinae  prorsus  similis. 
Postea  fadfo  periculo,  variolarum  contagioni 
omnino  resistere  repertus  est.  Pars  tenuis, 
limpidae  materiae,  ab  equi  calcibus  morbi- 
dis manantis,  vaccae  uberi  insita  est,  unde 
die  quinto  inflammata  est  pars.  Die  nono 
formata  est  vesicula,  quae  fluidum  tenue 
continebat.  Hujus  fluidi  pars  infantis  bra- 
chio insita  vaccinam  genuinam  creavit.  In 
eodem  infante  variolarum  insitio  postea  in- 
anis evadit. 

Tenue  virus  ab  equi  calcibus  die  morbi 
septimo  depromptum  et  in  infantis  corpus 
immissum,  quaedam  symptomata  febrilia  ar- 
cessivit, quae  tamen  die  nono  prorsus  eva- 
nuerunt. In  hoc  aegro  variolarum  insitio- 
nem nullus  sequutus  est  effedtus.  Quinque 
alii  materiae  ab  hoc  aegro  insitione  morbo 
sunt  correpti.  Hi  quoque  variolarum  insi- 
tionem pari  eventu  passi  sunt*. 

Ab  hisce  periculis  omnino  confirmatur 
Jenneri  opinio  de  morbi  origine;  imo  ipse 
modus,  quo  morbus  effici  opinatus  est,  in 
his  experimentis  imitatus  quoque  fuit.  Pri- 
mum enim  morbum  in  vacca  generatum  a 
materia  equi  calcis  videmus.  Deinde  ea- 
dem materia  similes,  quamvis  nonnihil  ve- 
hementiores,  effe£lus  gignit  in  corpus  hu- 
manum, quam  cum  per  vaccam  vel  corpus 


Vid.  Loy’s  Account  of  some  Experimenti  on  ihc  Origin  ef 

humanum  impertiatur.  Ingeniosus  medi- 
cus Loy  iteratis  periculis  fadtis,  materiae 
equorum  calcium  insitione  morbum  efficere 
non  potuit,  nisi  quando  fluidum  limpidum 
esset,  die  morbi  circiter  decimo  quarto,  vel 
circa  diem  septimum  a symptomatum  prin- 
cipio. Imo,  existimat  binas  hujus  morbi 
species  existere,  quarum  altera  solum  quo- 
dam adfedtus  generalis  stipatur,  et  hos  effec- 
tus praestat.  Materia  ab  eodem  equo  pro- 
vedto  morbi  stadio  desumpta  nullum  effec- 
tum gignere  potuit,  monetque,  ut  experi- 
mentum felix  eventus  sequatur,  desumen- 
dam esse  materiam  quam  maturrime  post 
primam  morbi  accessionem;  porro  limpi- 
dam et  sedi  quam  proxime  depromendam, 
esse  debere. 

Ex  eventu  infelici  quorundam  periculo- 
rum ejus  facile  colligere  est,  quomodo  hi 
errarint  qui  experimenta  ante  eum  facere 
conati  sunt,  quoniam  virus  sive  morbi  stadio 

nimis  provedo,  sive  quod  non  esset  limpi- 
dum, sive  id  quod  morbi  speciei  esset  quae 
nullo  ejus  stadio  talem  effedum  edere  pos- 
set, adhibuisse  verisimile  videtur. 

Priusquam  haec  experimenta  typis  vulga- 
ta essunt,  hujus  morbi  a morbo  equorum 
generati  historia  Jennero  ab  amico  commu- 
nicata est. 

Amicus  ejus  ad  aegrum  symptomatis  fe- 
brilibus et  delirio  miti  laborantem  arcessitus 
erat.  Quando  pulsus  statum  explorabat, 
pustulam  in  uno  digitorum  observavit.  Ad- 
stantibus  de  pustula  hacce  interrogatis,  cer- 
tior fadus  est  aegrum  equum  calcium  mor- 
bo affedum  curare  solitum  esse.  Paucis 
diebus  prius  quam  aegrotare  caepisset,  unus 
digitorum  casu  laceratus  erat,  cui  materia 
morbi  hujus  admota,  aborta  est  pustula,  un- 
de symptomata  supra  memorata  sequuta 


sunt. 

Materia  ab  hac  pustula  desumpta  mor- 
bum vaccinae  omnino  similem  generavit. 

Ex  supra  didtis  morbi  hujusce  originem 
jam  esse  satis  compertam  speramus.  Ve- 
rum Jenneri  animi  acumen  et  observatio- 
nem nunquam  satis  admirari  possumus;  is, 
enim,  solus  primum  morbi  originem,  tanta 
caligine  submersam,  in  lucem  protulit.  Pa- 
tefa&a,  igitur,  morbi  orgine,  quam  efficax 
sit  morbus  adversus  variolarum  accessionem 
futuram,  propria  experientia  edo&us  jam 
ostendam. 

Ex  tempore  quo  primum  de  hoc  morbo 
scripsit  Jennerus,  summa  attentione  investi- 
gatus est,  et  inter  omnes  jam  convenit,  ve- 
ram variolam  vaccinam  in  variolarum  lo- 
cum suffedtam  morbi  posterioris  futuram 
accessionem  certissime  prohibere.  Quoni- 
am brevi  postquam  de  morbo  scripserat  Jen- 
nerus, ejus  efficaciam  opportune  mihi  obla- 

ta  est  occasio  experiendi,  quo  padto  id  ac- 
ciderit fortasse  haud  alienum  erit  narrare. 

Mense  Julio  an.  1798,  postquam  Jenneri 
opus  perlegeram,  centum  et  septuaginta  ho- 
mines, omnes  Glocestrienses,  variolarum  in- 
sitioni subjiciendi  necessitas  mihi  occurrit; 
(namque  tunc  temporis  testimonia  vaccinae 
praestantiae  nondum  satis  ampla  fuerunt.) 
Insitionem  perfeci,  atque  ex  toto  numero 
duodecim  se  morbum  vaccinum  olim  exper- 
tos esse,  nunciarunt. 

Quum  hanc  faustam  occasionem  mor- 
bum explorandi,  ducerem,  virus  variolosum 
utrique  brachio  horum  duodecim  hominum 
insevi,  idemque  in  quibusdam  eorum  de- 
cies vel  duodecies  iteravi.  Et  quamvis  le- 
vis inflammatio  circa  ulcusculum  orta  sit, 
paulatim  tamen  evanuit,  (ut  plerumque  ac- 
cidit quando  afle&us  non  generalis  fit,)  ne- 
que ullus  morbus  universi  corporis  sequutus 

est.  Iidem  homines  viginti  dies  et  ampli- 
us aegris  variolis  laborantibus,  praesertim 
gravissime  affe&is,  inservierunt,  ideoque  ae- 
rem miasmate  varioloso  omnino  scatentem 
trahebant,  neque  tamen  contagione  ullo  mo- 
do affe&i  sunt. 

i 

Sic  certior  fa&us  de  vi,  quam  possidet 

vaccina,  variolarum  contagioni  resistendi, 

/ 

vere  proxime  subsequente  complures  vaccini 
viri,  quod  a Jennero  acceperam,  insitioni 
subjeci.  Postquam  hi  solita  morbi  symp- 
tomata experti  erant,  et  vigesimo  primo  cir- 
citer die  postquam  omnia  cessarant,  horum 
decem  brachiis  virus  variolosum  more  solito 
insevi.  Hoc  decies  feci,  neque  tamen  ul- 
lus effe&us  generalis  sequutus  est;  quamvis 
in  uno  ex  iis  brachium  per  duas  hebdoma- 
das dolore  affedhim  sit.  Eventu  hocce  non 
contentus,  eosdem  homines  in  nosocomii 
parte,  aegris  variolosis  dedicata,  in  aere  va- 
riolarum effluviis  praegnante  aliquamdiu  de- 

tifuii.  Hic  per  tres  hebdomadas  aegris  in- 
vicem  inserviebant,  et  infedtioni  omnino  re- 
sistebant. Mirum  est  hoc  ipso  tempore  du- 
os homines,  qui  vaccinae  insitionem  adeo  ti- 
mebant, ut  eam  subire  iis  persuaderi  non  po- 
tuerit, variolis  correptos  esse;  alterumque 
ad  plures  descendisse,  alterum  vero  e morbo 
aegerrume  evasisse.  Ex  illo  tempore  vacci- 
nae insitionem  saepius  pari  successu  perfeci, 
et  plurima  eorum  exempla  huc  adferre  pos- 
sem. Verum  satis  sint  exempla  supra  alla- 
ta, unde,  ut  spero,  liquido  constat,  vacci- 
nam adversus  variolarum  accessionem  ho- 
minem omnino  tutum  reddere.  Jam,  igi- 
tur, morbi  definitionem  moliar. 

1 

Quamvis  nomen,  quo  Jennerus  morbum 
designavit,  naturae  ejus  satis  arridere  videa- 
tur, ab  aliis  non  adoptatum  esse,  reperio. 
In  tribus  dissertationibus  inauguralibus  E- 
dinburgi  editis  morbus  solum  sub  vaccinae 
nomine  descriptus  est;  neque  cur  verbum, 

variola  omittatur  causa  datur,  vel,  ut  opinor, 
dari  potest.  Quum,  igitur,  morbus  hicce 
solum  una  pustula  stipetur,  nisi  a causis  for- 
tuitis infra  memorandis  pendeat,  cum  Jen- 
nero  nomen  variolae  vaccinae  retinebo. 
Morbus  hicce  forsan  satis  accurate  definiri 
potest  verbis  sequentibus. 

“ Morbus , a contagione  specifica  ortus , sti- 
patus inflammatione  et  pustula,  quae  circa  diem 
duodecimum , vel  decimum  tertium , ambitu  sub- 
rubro circumdatur , et  foveolam  semper  relin- 
qui t.v 

De  morbi  insitione,  quae  res  summi  mo- 
menti est,  quoniam  persuasissimum  habeo 
plurimos  errores,  unde  morbus  vaccinus  non- 
nullis habitus  est  vilis,  admissos  fuisse;  ob- 
servandum est,  ab  ea  effici  posse  morbum 
spurium,  vel  si  virus  effaetum  adhibeatur, 
vel  si  morbo  nimis  provedlo  desumptum 
fuerit. 

Propria  experientia  edodtus  reperi  virus, 
etiam  quando  inter  binas  vitri  laminas  ser- 
vatur, morbum  verum  tribus  elapsis  mensi- 
bus efficere  nequire.  Saepe  nullam  omnino 
inflammationem  excitare  potui.  In  paucis 
exemplis  inflammatio  levis  quidem  sequuta 
eft,  quae  tamen  intra  paucos  dies  evanuit. 
Exemplum  morbi  spurii  materia  morbi  veri 
nimis  sero  adhibita  generati  mihi  odtodecim 
abhinc  mensibus  occurrit. 


Materia,  quam  a Jennero  acceperam,  in 
tribus  exemplis  morbum  efficere  conatus 
sum.  Admodum  imperfedlus  erat  morbus 
ante  diem  nonum,  quando  aspectum  con- 
suetum ostendit.  Die  decimo  viri  portio- 
nem  a brachio  detraxi,  et  in  trium  aliorum 
corpus  immisi.  In  iis  die  secundo  vel  ter- 
tio symptomata  manifestiora  fiebant  quam 
plerumque  antea  quinto  vel  sexto  animad- 
verteram. Die  quinto  vel  sexto  inflamma- 
tio multum  aucta  est;  et  septimg  et  octavo 

crusta  spongiosa  coloris  albescentis  apparuit, 
quae  die  undecimo  decidit,  solumque  cutis 
subjectae  colorem  rubrum  reliquit.  His  pe- 
riculis nondum  contentus  materiam  ex  uno 
horum  detractam  quibusdam  aliis  insevi. 
Inflammatio  modo  memoratae  simillima, 
cursuque  non  minus  celer,  genita  est.  Post-' 
quam  circiter  triginta  homines  hoc  tabo  in- 
ficiendos curaram,  quoniam  utrum  verus  es- 
set  morbus  anceps  haerebam,  virus  & me- 
dico vicino  procuravi.  Hoc  virus  in  vitro 
servatum,  verum  puriforme,  erat.  Quos- 
dam homines  materia  hacce  infeci,  morbum- 
que priori  similem  generatum  mirans  obser- 
vavi. Tabi  hujus  insitioni  subjeci  homines 
septuaginta,  quorum  unusquisque  pari  mo- 
do affectus  est,  morbo  cursu  celerimo  pro- 
grediente,  nullamque  ulcerationem  relin- 
quente. Tandem,  hujusmodi  viri  insitione 
dimissa,  hominibus,  qui  ei  subjecti  erant, 

' nunciavi,  eos  morbo  genuino  non  affectos 
fuisse,  ideoque  adversus  futuram  variolarum 

accessionem  non  satis  tutos  habendos  esse, 
me  vereri.  Deinde  portionem  viri  recentis 
ab  amico  meo  Jennero  accepi,  cujus  insitio- 
ne morbum  genuinum  generavi;  et  quam- 
vis nulla  mihi  oblata  sit  occasio  effedtus  ejus 
observandi  in  hominibus  modo  memoratis, 
tamen  eos  revera  morbo  idoneo  minime  la- 
borasse, postea  dolens  accepi,  ut  ex  sequente 
narratione  patebit. 

Quidam  chirurgus,  cui  viri  spurii  portio- 
nem praebui,  complures  eo  infecit.  Quum 
erroris  mei  conscius  factus  essem,  eundem 
cum  eo  communicavi;  et,  postquam  virus 
idoneum  acceperam,  ad  eam  portionem  ejus 
misi,  et  ut  eos,  quos  materia  spuria  infece- 
rat, tabo  hocce  recente  denuo  imbuendos 
esse  curaret,  eum  hortatus  sum.  Monito 
hocce  neglecto,  unus  eorum  variolis  correp- 
tus supremum  obiit  diem.  Alium  quoque 
cx  illo  tempore  variolis  correptum  esse  au- 
divi. Quae  omnia  satis  demonstrant  adfec- 


28 


DE  VARIOLA  VACCINA.) 


tum  hunc  verum  morbum  vaccinum  non 
fuisse. 

Quamvis  enim  infans  insitioni  primus 
subjectus  proculdubio  morbo  genuino  af- 
fectus sit;  viri  effaeti,  vel  forsan  in  statu  pu- 
riformi,  usus,  huic  errori  originem  praebu- 
it; et  quamvis  inflammationem,  quae  quen- 
dam  progressam  percurrit,  excitarit,  verum 
morbum  vaccinum  creare  nequivit.  Sic  ve- 
rae vaccinae  pustulae  virus,  si  morbo  nimis 
provedto  adhibeatur,  morbum  spurium  ef- 
ficere potest. 

Materiam  etiam  in  equorum  morbo  vim 
suam  specificam  eodem  modo  perdere,  ab 
experimentis  ingeniosi  Loy  colligere  est. 
Virus  ab  equorum  calcibus  detradtum,  nisi 
morbi  initio  id  fiat,  quando  limpidum  est, 
morbum  non  efficere  repertum  est.  Idem 
quoque  de  variolarum  insitione  dicendum 
est.  Hae  observationes  necessitatem  virus 

tempore  idoneo  detrahendi  ostendunt.  Adhi- 
bendum est  tabum,  igitur,  intra  diem  morbi 
quintum  et  nonum,  et  nunquam,  si  id  fieri 
potest,  serius.  Nequaquam  vero  adhibea- 
tur postquam  pars  crusta  tegi  caepit. 

Nuper  cum  Jennero  colloquium  habui, 
in  quo  hoc  summa  ope  inculcare  nisus  est. 
Ex  tempore  quo  spurium  hunc  morbum  ob- 
servavi, non  dubitavi  affirmare  exempla  quae  . 
contra  vaccinae  insitionem  allata  sunt  ejus- 
dem generis  fuisse,  et  saepius  quam  hadte- 
nus  vulgatum  est  accidisse. 

H Inc  constat  quam  necessarium  sit  ve- 
rum morbum  distinguere,  et  quo  tempore, 
quove  modo,  adhibendum  sit  virus,  probe 
scire.  Tardum  primi  exempli  progressum, 
quamvis  morbus  verus  esset,  a materia  jus- 
to diutius  servata  provenisse,  manifestum 
est  ut  opinor.  Atque  ita  concludere  ex  ra- 
tionis similitudine  vellem.  Ipsum  enim  vi- 

rus  variolosum,  quum  aliquamdiu  fuerit  ser- 
vatum, multo  tardius  agere  invenitur,  quam 
cum  recens  sit.  Hoc  ipse  saepius  testatus 
sum.  Hinc  virus  quam  recentissimum  ad- 
hibere adducimur,  quoniam  tunc  temporis 
certe  majorem  vim  possidet.  Profedto,  quan- 
do id  fieri  poteft,  virus  recens  ab  uno  cor- 
pore in  aliud  sine  mora  transferri  debet.  Ve- 
rum ubi  hoc  fieri  nequit,  virus  in  vitrum  re- 
ceptum sub  dio  siccetur,  non  subito  ante  fo- 
cum, sic  enim  viri  pars  fluidior  et  praestan- 
tior  dissipatur.  Vitri  laminae  applicetur  al- 
tera ejusdem  magnitudinis,  et  utraque  char- 
tulae duplicationibus  involvatur;  et  sic  vi- 
rus ab  aeris  externi  adlione  defendetur,  et 
aeque  bene  ac  ullo  alio  artificio  servari  po- 
teft. 

Non  in  loculo  portari  debet,  propter  ni- 
mium corporis  calorem ; omnisque  calor  ad- 
ventitius  evitandus  eft.  Jennerus  mihi  nun- 
ciavit  exemplum  ubi  virus  irritum  fadtum 

erat,  hinc  quia  medicus  scalpellum  eo  in- 
tindum  in  braccae  loculo  portare,  et,  quan- 
do frigidus  erat,  ante  focum  stare,  solitus 
est : neque  ab  ulla  alia  causa  insitionis  even- 
tus infelix  derivari  potuit.  Utrum  hoc  ab 
exsiccatione,  vel  a compositionis  mutatione, 
eui  favebat  calor,  profeCtum  esset,  difficile 
diCtu  eft.  Verum  inde  patet  quomodo  in- 
terdum rerum,  adeo  levium  ut  attentionem 
omnino  evadant,  interventu  eventus  optatus 
prohiberi  possit. 

Suadet  ingeniosus  medicus  Pearsonus  ser- 
vandum esse  virus  in  phiala  azoticum  vel  by- 
drogenium  gas  continente ; et  Jennerus  ipse 
opinari  propendet,  compositionis  mutatio- 
nem, si  in-  saccaro  non  praeparato  servetur, 
prohiberi  posse.  Sed  de  hoc  non  confiden- 
ter loquitur.  Ipse  morbum  efficere  frustra 
molitus  sum  ope  fili  tabo  intinCti,  quamvis 
virus  intra  paucos  dies  poft  ejus  detractio- 
nem adhibuerim.  Neque,  ut  opinor,  si  ta- 

bum  aliquamdiu  servare  velimus,  id  bene 
fiet  in  scalpelli  cuspidem  id  recipiendo.  Fer- 
rum oxydationem  subire  periclitatur,  et  for- 
san viri  compositionis  mutationem  promo- 
vet. Certum  enim  est  tabum  sic  servatum 
duabus  tribusve  hebdomadis  elapsis  vim  su- 
am perdere.  In  universum,  igitur,  virus  in- 
tra binas  vitri  laminas,  ut  supra  praescrip- 
tum est,  certissime  servatur. 

Detrahendum  est  quoque  ab  homine  ali- 
oquin  sanissimo,  et,  ut  nulla  alia  contagio  in 
corpus  immittatur,  scalpellum  recentissimum 
adhiberi  debet.  Namque  monito  hoc  ne- 
gle&o  morbi  vaccini  loco  ipsae  variolae  o- 
bortae  sunt;  et  nuper  ulcera  vere  syphiliti- 
ca, quae  soliim  hydrargyri  usui  cessere,  ge- 
nerata sunt. 

i — * 

Hujusmodi  monita  atque  praecepta  nimia 
videri  possunt;  verum  quoniam  ab  eorum 

negle&u  tanta  provenere  mala,  non  nimis 
inculcari  posse  opinor. 

His,  igitur,  praemissis,  quando  detrahen- 
dum est  virus,  leviter  pungenda  est  pustula 
in  variis  partibus,  ita  tamen  ut  sanguis  non 
erumpat.  Horae  minuto  elapso,  vel  paulo 
serius,  fluidum  limpidum  exudare  incipit, 
et  in  planam  vitri  laminam  recipi  potest. 
Altero  minuto  elapso,  alia  vitri  Lamina  eodem 
modo  adhibenda  est,  posteaque  materia  in 
iis  exsiccari  sini  debet.  Iterum  eodem  mo- 
do admoveri  possunt,  donec  viri  satis  colle- 
gerint. Virus  ab  eodem  aegro  non  saepius 
quam  bis  vel  ter,  forsan  quam  semel,  detra- 
hendum esse  arbitror,  propter  irritationem 
et  inflammationem  quae  excitari  possunt. 
Prius  quam  virus  adhibeatur,  aquae  calidae 
vapore  hume&andum  est,  quoniam  eodem 
modo,  quo  virus  variolosum,  dilui  non  de- 
bet. Scalpellum  tabo  satis  imbutum  ita 
immitendum  est  ut  sanguinis  pauxillum  se- 

quatur,  et  in  vulnusculo  per  pauca  momen- 
ta detineatur  sic  ut  virus  sua  gravitate  cus- 
pidem versus  descendat.  Brachii  parti,  ad 
musculi  deltoidis  insertionem,  optimo  even- 
tu inseritur  virus;  ibi  enim  ab  musculorum 
adiione  vel  contra&ione  motus  minimus  oc- 
currit. Partis  infedtae  progressus  plerum- 
que hujusmodi  est, 

Die  secundo  vel  tertio  pars  leviter  inflam- 
matur, centrum  elevatum  tactui  percipitur, 
et,  progrediente  rubore  atque  tumore,  parva 
vesicula  die  quarto  apparet,  quae  quinto 
manifestior  fit.  Die  septimo  et  odtavo  ru- 
bor solidi  nummi  spatium  occupat,  et  multo 
major  fit  pustula.  Nono  in  medio  depri- 
mitur, et  margine  circulari,  nonnihil  eleva- 
to, circumdatur.  Die  decimo,  undecimo, 
vel  duodecimo  inflammatio  maxima  est, 
spatiumque  circumscriptum  multo  latius 
tunc  occupat.  Centrum  ejus  coloris  fusci 
fit,  et  crusta  ejusdem  coloris  a centro  oriens 

paulatim  se  diffundit}  rubor  et  inflammatio 
in  dies  imminuuntur,  annulumque  exter- 
num et  subrubrum  relinquunt,  cujus  pars 
interior  a pustula  digitum  circiter  tiansver- 
sum  distat.  Die  decimo  fluidum  limpidum 
puris  indolem  nancisitur,  et  crusta  per  pus- 
tulae superficiem  serpit.  Die  decimo  septi- 
mo, vel  decimo  odtavo,  plerumque  sua  spon- 
te decidit,  foveamque,  sive  ulcerationis  ves- 
tigium relinquit. 

In  teneris  infantibus  nulla  irritatio  febrilis 
manifesta  ut  plurimum  occurrit.  Inquie- 
tudo, anxietas  et  languor  die  septimo,  o&a- 
vo,  vel  nono  observantur.  In  quibusdam 
animae  faetorem  animadverti,  et  odorem 
percepi  similem  ei  qui  emittitur  quando  ven- 
triculus et  intestina  male  se  habent.  Hoc 
autem  minime  perpetuum  est.  In  adultis 
interdum  leves  rigores  et  nausea,  quibus 
succedunt  calor  audtus  capitisque  dolor,  hoc 
morbi  stadio  occurrunt,  quae  autem  intra 


$6  DE  VARIOLA  VACCINA. 


paucos  dies  paulatim  decedunt,  comitante 
tensionis  sensu  et  glandularum  axillarum 
tumore. 

Saepius  vero  nullum  symptoma  febrile 
manifestum  observatur;  et  corpus  univer- 
sum jam  affe&um  esse  concludere  licet  so- 
lum ab  a£tione  vaccina,  ab  inflammationis 
progressu,  ab  aspedtu  pustulae,  a colore  crus- 
tae, demumque  ab  annulo  externo,  quo  cir- 
cumdatur inflammatio,  qui  manifeftus  fit 
quando  rubor  circa  pustulam  imminui  inci- 
pit. Postremum  hocce  symptoma  semper 
pro  argumento  certissimo  habui  corpus  uni- 
versum morbo  genuino  jam  esse  affeftum ; 
nunquam  enim  mihi  occurrit  exemplum  ve- 
ri morbi  eo  non  stipati,  vel  spurii  affedus 
cujus  comes  erat.  Postquam  decidit  crusta, 
in  morbo  vero  fovea,  sive  ulcerationis  vesti- 
gium, semper  relinquitur. 


Hic  loci  morbi  veri  et  spurii  symptomata 

inter  sese  comparare  haud  alienum  erit.  In 
morbo  vero  rubor  et  elevatio  a tertio  ad  un- 
decimum vel  duodecimum  diem,  quando 
acmen  attingunt,  augeri  pergunt.  In  spu- 
rio autem  inflammatio  die  secundo  admo- 
dum manifefta  apparet,  et  die  septimo  vel 
o&avo  summum  vehementiae  gradum  attin- 
git. Ruboris  quoque  diversa  est  ratio.  In 
morbo  vero  color  ex  flavo  et  rubro  confla- 
tur; in  spurio  color  ei  similis  est  qui  vul- 
nera leviora  comitatur.  In  morbo  genuino 
ante  diem  decimum  pars  crusta  tegi  non 
incipit;  in  spurio  die  sexto  vel  septimo 
hoc  fit.  In  vero  pustula  circumscripta 
occurrit;  in  spurio  non  ita.  Crustae  co- 
lor in  vero  subfuscus  est,  in  spurio  coloris 
albidi  et  texturae  cellularis  est.  In  illo  crus- 
ta decidit  die  decimo  septimo,  vel  decimo 
odtavo,  in  hoc  die  undecimo,  vel  duodeci- 
mo. In  priori  semper,  in  posteriori  nun- 
quam, adest  areola.  Ulceratio,  quae  veri 
semper  est  efledtus,  in  spurio  raro  sequitur. 

Verum  haud  dissimulandum  est,  in  qui- 
busdam morbi  spurii  exemplissupra  memora- 
tis, pustulam,  primis  quinque  vel  sex  diebus, 
veri  pustulae  omnino  similem  fuisse.  Sed 
hoc  tempore' ex  circumscripta  et  circulari 
forma  in  inaequalem  et  serpentem  mutata 
est ; crustaeque  color  a vero  diversus  erat. 

Atque  haec  plerumque  sunt  symptomata 
et  progressus  morbi  veri.  Interdum  tamen 
citius  vel  serius  supervenit  morbus.  Ali- 
quando ad  summum  gradum  die  decimo  per- 
venit; corporisque  adfe£tus  generalis  etiam 
die  quinto  interdum  sequutus  est.  Inter- 
dum progressus  ejus  multo  tardior  est,  et, 
ut  in  exemplo  supra  memorato,  nullus  ad- 
fe£tus  manifestus  observandus  est  ante  diem 
o£tavum  vel  nonum,  quo  tempore  aeque 
provectus  videtur  ac  si  omnia  stadia  con- 
sueta paulatim  percurrisset.  Quendam  ae- 
grum in  oppido  Brighthelmstone  di£to  cura- 
vi, in  quo  morbus  non  ante  diem  decimum 

quintum  acmen  suam  attigit.  Atque  ut  cer- 
tissime constaret  utrum  morbus  verus  fuis- 
set, necne,  virus  variolosum  brachio  ejus 
saepius  insitum  est,  unde  tamen  nulla  aegri- 
tudo generalis  sequuta  est.  Hinc  manifes- 
tum est,  si  morbus  symptomatis  ei  propriis 
supra  memoratis  stipetur,  quamvis  solito  ci- 
tius vel  serius  appareat,  eum  variolas  certis- 
sime arcere  posse. 

Medici  opem  raro,  si  unquam,  postulat. 
Si  symptomata  generalia  systematis  vehe- 
mentius urgeant,  acre  catharticum  e salibus 
mediis  petitum  prodesse  invenitur;  verum 
nullum  aegrum  unquam  curavi  in  quo  hu- 
jusmodi remedium  necessarium  fuit.  In- 
terdum inflammatio  sese  satis  late  diffundit; 
quod  ubi  accidit,  parti  affedtae  unguento 
mercuriali  bis  vel  ter  leniter  affricto  compes- 
cenda est.  Huic  quoque  scopo  satisfaciet 
cerussae  acetatae  in  aqua  solutio.  Unguen- 
tum mercuriale  et  semper  bono  eventu  adhi- 

bui.  Interdum  ulcus  serpere  propendet. 
Huic  malo  obviam  eundem  est  applicationi- 
bus ex  acido  sulphurico,  et  ulceri  mundo 
unguento  hydrargyri  nitrato  applicando. 
Verum  hoc  rarissime  necessarium  est.  An- 
non,  quando  pars  morbida  curatu  difficilli- 
ma est,  causticum  lunare  ita  applicatum  ut 
partem  affe&am  exedat,  prodesset?  Sed  quo- 
niam mihi  nunquam  occurrit  exemplum 
morbi  hujusmodi  tractationem  postulantis, 
remedia  ei  accommodatissima  indicare  non 
possum. 

Supra  dixi  aequabilem  pustulae  progres- 
sum, inflammationis  et  crustae  rationem 
argumentum  optimum  praebere  corpus  uni- 
versum esse  affeCtum,  etiam  quamvis  non 
adsint  febrilia  symptomata.  Hanc  opinio- 
nem confirmat  exemplum  quod  sequitur. 
Infantem  tres  annos  natum  viri  vaccini  in- 
sitioni subjeci.  Die  morbi  nono  digitus  in- 
fantis casu  vulneratus  est.  Die  decimo  ae» 

grum  vidi,  et  in  parte  ubi  infli&um  erat 
vulnusculum  pustula  apparuit  aeque  matu- 
ra ac  ea  quae  in  brachio  extitit.  Hoc  esse 
effe&um  universi  systematis  viri  vaccini 
actione  affe&i  manifestum  est;  et  quoniam 
omnibus  bene  notum  est,  prius  quam  cor- 
poris partes,  quarum  continuitatis  solutio 
fadta  est,  iterum  sibi  invicem  adhaereant, 
inflammationem  quandam  necessariam  esse, 
in  hocce  casu,  corpore  tabo  vaccino  quasi 
saturato,  inflammationis  loco  orta  est  pus- 
tula vaccina.  Sic  rationem  reddere  possu- 
mus pustularum  in  diversis  corporis  parti- 
bus interdum  existentium,  quae  a cutis  ab* 
rasione  vel  cutaneis  eruptionibus  oriri  pos- 
sunt. Si  enim  hae  pustulae  solum  a viri 
vaccini  applicatione,  ut  nonnulli  volunt, 
provenirent,  et  adfedtus  corporis  generalis 
effedtus  non  essent,  virus  sic  applicatum  i- 
dem  temporis  spatium  postularet  quo  fier- 
nethae  pustulae.  Verum  hoc  minime  ve- 
rum est.  Namque  in  modo  dicto  exemplo 

die  proximo  post  vulnusculum  infliitum 
oborta  est  pustula,  quae  omnino  ei  similis 
fuit,  quam  generarat  virus  vaccinum  decem 
dies  ante  id  tempus  applicatum.  Huic  si- 
mile invariolarum  insitione  saepe  occurrit, 
ni  fallor,  ut  ipse  frequenter  observavi.  > Qua- 
tuor  vel  quinque  a materiae  insitione  die- 
bus elapsis,  interdum  alterum  vulnusculum 
infligitur,  vel  punitura  fit,  ne  vulnusculum 
primum  irritum  evaderet.  Si  harum  punc- 
turarum alterutra  inflammationem  variolo- 
sam  gignat,  morbus  die  oitavo  ab  infliito 
primo  vulnusculo  apparebit.  Inflammatio 
quae  alteram  punituram  comitatur  passu 
haud  minus  celeri  pergit,  neque  aequabilem 
morbi  tenorem  ullo  modo  turbat,  verum  pri- 
oris mutationes  accurate  observat.  Effeitus 
hujusmodi  a systemate  tabo  varioloso  sca- 
tente proficiscatur,  necesse  est;  in  secunda 
enim  punitura  gignitur  pustula,  quae  qua- 
tuor  dies  amplius,  prius  quam  matura  faita 
esset,  postulasset.  Atque  hinc  patet,  mani- 

festum  corporis  universi  adfe&um  non  ne- 
cessario requiri,  ut  inde  concludere  liceat, 
virus  vaccinum  mutationem  systematis  op- 
tandam effecisse;  verum  hoc  pro  certo  ac- 
cidisse colligere  est,  si  pustula  stadia  sua 
more  solito  perfecit. 

Saepe  efficiuntur  pustulae  in  diversis  cor- 
poris partibus  viri  pustulae  primariae  insi- 
tione. Hoc  saepius  iteravit  ingeniosus  me- 
dicus Woodville:  et  sane  quum  insitionem 
irritam  fadtam  fuisse,  suspicio  subsit,  hoc 
faciendum  esse  sudeo,  ut  nosmetipsi  de  ea 
certiores  liamus,  vel  ut  aegri  parentibus  vel 
consanguineis  satisfaciamus.  A Jennero 
accepi  in  infante,  cui  materiam  vaccinam 
inseverat,  tempore  quo  systema  tabo  vaccino 
praegnans  erat,  fluidum  a fonticulo  in  bra- 
chio altero  effusum  qualitate  mutatum  esse. 
Brevi  postea  alterum  infantem  ejusdem  fa- 
miliae, in  cujus  brachio  quoque  fonticulus 
erat,  insitioni  subjecit,  et  pari  eventu.  Se- 

cretionis  mutationem  in  utroque  horum  ex- 
emplorum ad  viri  vaccini  actionem  referen- 
dam esse,  nemo  est  qui  negare  potest. 
Hinc  in  materiae  insitione  cautissime  nos 
gerere  debemus;  et  quoniam  pustulae  vac- 
cinae sic  oriuntur,  consultius  putaverim,  si 
id  fieri  possit,  eos  qui  eruptione  cuticulari 
laborant,  vel  quorum  cuticula  casu  sit  abra- 
sa, in  aliquod  tempus  tabo  non  inficere. 
Quum  autem  inflida  sint  vulnera,  minime 
tunc  temporis  id  faciendum. 

Utrum  insitionem  perficere  debeamus 
quum  vetera  et  curatu  difficillima  adsint  ul- 
cera, dubitatur.  In  tali  casu  inflammatio  vac- 
cina certe  nimis  late  serpere  periclitatur;  e 
contrario,  autem,  mutatio,  quae  in  systemate 
fit  viri  insitione,  ulceri  quommodo  prodesse 
potest.  In  infantibus  capitis  eruptiones  cu- 
ticulares haud  parvae  interdum  occurrunt. 
Tunc  non  proficienda  est  viri  insitio,  sed  di- 
ferenda  donec  morbus  erupti vus  superatus  sit. 

Haec,  quoad  scio,  omnia  argumenta  sunt 
quae  adversus  viri  vaccini  insitionem  quo- 
vis vitae  tempore,  vel  in  quibusvis  rebus,  al- 
lata sunt. 

Mihi  verisimile  videtur,  viri  vaccini  in- 
sitione quosdam  morbos  sublevari,  imo, 
progressum  eorum  retardari,  posse.  Ejus 
ope  pertussim,  ni  fallor,  sublevatam  obser- 
vavi ; et  Jennerus,  periculis  nuper  fadtis,  ca- 
nes tabo  vaccino  infedtos  adversus  illum 
morbum,  qui  iis  adeo  perniciosus  est,  tutos 
reddi,  reperit. 

Tanta  est  morbi  hujusce  benignitas  ut 
hujusmodi  pericula  tutissime  fieri  possint  j 
et  utilitas,  quae  ex  iis  forsan  derivanda  est, 
nos  ad  ea  perficienda  impellere  debet. 

Quidam  corporis  habitus  viri  vaccini  ac- 
tioni resistunt;  verum  ipse  reperi  quosdam 
homines,  qui  variolarum  contagioni  restite- 

rant,  viri  vaccini  insitione  affici  posse. 
Quendam  hominem  quoque  vidi  qui  neque 
variolis  neque  vaccina  ullo  modo  affici  un- 
quam potuit.  Verum  hoc  tempore  morbo 
hepatis  chronico  laborabat.  Quando  cor- 
pus sulphure  scatet,  vaccini  morbi  contagi- 
oni resisistit.  Hoc  confirmatur  narratione 
sequente,  quam  ab  ipso  Jennero  accepi. 

Petente  copiarum  Britannicarum  summo 
duce,  se  recepit  ad  praesidium  milites  vari- 
ola vaccina  inficiendi  causa  j omnes  autem 
milites  scabie  affedos  invenit.  Insitionem 
eorum  igitur  in  diem  distulit.  Scabie  sul- 
phuris usu  tandem  depulsa,  brachiis  trigin- 
ta eorum  virus  vaccinum  insevit,  ut  ab  his 
caeteri  materiam  reciperent.  Die  quinto 
vel  sexto  ad  eos  rediit,  verum  ne  unum  qui- 
dem morbo  correptum  fuisse  admiratus  est. 
Deinde  complures  alios  summa  cura,  et  ma- 
teria quam  optima,  infecit;  sed  quinque  di- 
ebus elapsis  nullus  effectus  sequutus  est. 

Tunc  secum  reputans  hoc  ad  statum  cutis  et 
sulphur  quo  corpora  impregnata  erant  re- 
ferendum esse,  eos  in  balneum  calidum  de- 
scendere jussit.  Duabus  elapsis  hebdoma- 
dis experimentum  eventu  felici  instituit. 

Hominibus  labe  scrofulosa  affedtis  vac- 
cinae insitio  admodum  prodeft;  dum  va- 
riolae etiam  maxime  benignae  inflammatio- 
nem scrofulosam  semper  accendere  pericli- 
tantur, et  si  graviores  sint  dirum  hunc  mor- 
bum plerumque  arcessere  solent.  Progre- 
diente  puftula  vaccina  quaedam  leves  pa- 
pulae apparent.  Verum  quoniam  hae  nul- 
lo stato  tempore  oboriuntur,  eas  a ventricu- 
li vel  intestinorum  statu,  vel  forsan  a denti- 
tione pendere,  probabile  videtur.  Cur  in- 
terdum diversae  verae  pustulae  in  diversis 
corporis  partibus  appareant,  veram  causam, 
ut  spero,  supra  tradidi.  Ingeniosus  medi- 
cus Anderson,  qui  in  oppido  Leith  medici- 
nam facit,  hujusmodi  pustulas  se  saepe  vi- 

disse,  et  semper  eas  ad  tales  causas  referre 
potuisse,  mihi  nunciavit.  Verum  quum 
primum  morbus  hicce  publicam  attentionem 
sibi  vindicavit,  alius  eruptionis  speciei  men- 
tio fa£ta  est  a Woodville.  De  ea,  igitur, 
pauca  disserenda  sunt. 

In  prima  dissertatione  de  hoc  morbo,  plu- 
rima exempla  memorat,  in  quibus  eruptiones 
variolas  referentes  in  corpore  summo  prodi- 
ere. Idemque  quoque  in  variis  Angliae  par- 
tibus observatum  est.  Istas  autem  pustulas 
variolas  revera  fuisse,  nullus  dubito.  Impri- 
mis, Dr.  Woodville  homines  tabo  vaccino  in- 
ficere conatus  est  in  Nosocomio  aegris  vario- 
losis  recipiendis  diu  destinato.  Quoniam 
igitur  aegri  aerem  effluviis  variolosis  plenum 
assidue  respirabant,  non  mirum  est  si  com- 
plures eorum,  quibus  tabum  vaccinum  insi- 
tum erat,  qui  autem  morbo  generali  non 
affe£ti  sunt,  contagione  variolosa  correpti 
fuerint.  Hanc  rem  confirmat  tempus  quo 

apparuit  eruptio.  Aegri  plerumque  moles- 
tiam percipere  caeperunt  die  decimo  quarto 
vel  decimo  quinto,  et  eruptio  sequuta  est, 
quod  tempori  quo  apparent  variolae  post  re- 
ceptam contagionem  apprime  respondet. 
Neque  mirum  est,  virus  ab  his  pullulis  de- 
promptum, et  aliis  corporibus  insitum,  pus- 
tulas omnino  similes  generasse.  Non  ra- 
rum quoque  est,  virus  a parte,  cui  insitum 
est,  detractum  verum  morbum  vaccinum 
creare  posse  j multa  enim  extant  exempla 
ubi  virus  variolosum  generatum  et  servatum 
est  in  corpore  morbum  olim  perpesso,  quod- 
que in  aliis  morbum  gignere  potuit,  quam- 
vis homo  ipse  morbi  generalis  prorsus  im- 
munis manserit.  Porro,  hanc  eruptionem 
effluviis  communicatam  esse,  argumentum 
aliud  praebet  morbum  revera  fuisse  variolas. 

Non  reticendum  est,  si  aliquis  variolarum 
contagioni  expositus  morbo  afficiatur,  mor- 
bum tabi  vaccini  insitione  mitiorem  reddi 

posse,  dummodo  virus  vaccinum  prius  quam 
symptomata  febrilia  apparuerint  in  systema 
immittatur.  At  inquies,  quum  homo  se- 
mel morbum  vaccinum  passus  sit,  an  infec- 
tioni unquam  postea  obnoxius  erit?  Ego 
ipse  in  homine,  qui  morbo  vaccino  labora- 
rat,  adfedtum  topicum  iterum  excitavi;  et 
materia  ab  eo  detra&a  alios  infeci,  qui  symp- 
tomatis solitis  affedti  sunt.  Hoc  morbo  vac- 
cino minime  proprium  est;  ut  ex  iis,  quae 
de  variolis  supra  tradita  sunt,  patet.  Homo 
qui  variolas  expertus  est,  ni  fallor,  ab  insi- 
tione viri  vaccini  topicam  affedtionem  eo- 
dem modo  et  eodem  effedtu  concipiet. 

Morbum  vaccinum  variolarum  accessio- 
nem certissime  prohibere,  testes  sint  sexcen- 
ti qui  tabo  vaccino  infedti  variolis  restite- 
runt, quamvis  ejus  contagioni  omnibus  mo- 
dis sint  subjedti.  Et  quoad  exempla  in  qui- 
bus viri  vaccini  insitioni  variolae  successisse 
dicuntur;  facile  concedendum  esse  existimo. 

tunc  virus  a spuria  morbi  specie  detrattum 
adhibitum  fuisse;  quod  antequam  morbi 
natura  satis  esset  perspe&a,  ut  mihi,  accide- 
re facile  potuisset. 

Caeterum  quaerere  aliquis  potest,  quam- 
diu  adversus  variolarum  accessionem  homi- 
nem tutum  reddet?  Huic  ex  rationis  simi- 
litudine facile  eruendum  est  responsum. 
Jennerus  autem  viri  cujusdam  mentionem 
fecit,  qui  quinquaginta  annos  antea  morbo 
vaccino  affedtus  erat,  et  quamvis  saepe  pos- 
tea variolarum  contagioni  obje&us  esset, 
hactenus  ei  omnino  resistere  potuit. 

Nullum  exemplum  indubium  hactenus 
vulgatum  est  ubi  morbus  lethalis  evasisse  af- 
firmatur. Unicum  infantem,  qui  propter 
universi  corporis  erysipelas  morbo  hoc  la- 
borans mortuus  esse  dicitur,  variolarum  fe- 
bre symptomatica  extin&um  esse,  persua- 
sum habeo. 

Morbus  vaccinus  jam  omnes  fere  Euro- 
pae partes  peragravit.  In  Americam  quo- 
que Indiamque  Occidentalem  delatus  est. 
Ubique  gentium  iisdem  phaenomenis  sti- 
patur, iidem  effedtus  salutares  ab  eo  deri- 
vantur. 

Quaeri  potest,  annort  virus  vim  suam 
specificam  perdere  possit  per  multa  corpora 
transeundo  ? Ipse  testari  possum,  virus 
postquam  per  octoginta  amplius  successio- 
nes hominum  transierit,  vim  specificam  re- 
tinuisse, eosdemque  effe&:us,  quos  principio 
praestiterat,  genuisse. 

Sic  tandem  nobis  affulsit  spes,  hunc  mor- 
bum, (qui  adeo  quidem  benignus  est  ut  vix 
inter  morbos  sit  habendus,)  brevi  malum  il- 
lud formidandum,  quod  per  tot  annos  in 
genus  humanum  adeo  desaeviit,  et  tot  utri- 
usque  sexus  adeo  deformes  reddidit,  omni- 
no extirpaturum  esse. 

Omnes  medicos  igitur  summa  ope  niti 
decet  ut  morbi,  unde  tanta  bona  speranda 
sunt,  notitia  quam  maturrime  generalis  fiat. 


Ex  supra  diCtis  consectaria  sequentia  ori- 
ri videntur. 

imo.  Morbum  vaccinum  a secretione  in 
equorum  calcibus,  Anglice  Grease  denomi- 
nata, vaccae  vel  corpori  humano  admota, 
proficisci. 

2do.  Hujus  secretionis  materiam  mor- 
bum efficiendo  inhabilem  esse  nisi  in  statu 
limpido  et  primis  morbi  diebus  detrahatur. 

3tio.  Virus  a corpore  humano  detrahen- 
dum esse  solum  inter  quintum  et  nonum 
morbi  diem. 

4to.  Quando  serius,  et  in  statu  purifor- 

mi,  adhibetur,  verum  morbum  non  efficere, 
sed  spurium  symptomatis  sibi  propriis  sta- 
patum,  et  variolarum  accessionem  non  ar- 
cere, 

5to.  Morbum  vaccinum  verum  variola- 
rum contagioni  certissime  resistere. 

6to.  Pustulae  progressum,  inflammationis 
statum,  et  areolae  praesentiam  argumento 
esse  systema  generale  affici,  quamvis  nulla 
symptomata  febrilia  manifesta  adsint. 

ytimo.  Morbum  vaccinum  multo  mitio- 
rem esse  variolis. 

8vo.  Effluviis  impertiri  non  posse. 

qno.  Hominem  qui  variolam  vaccinam 
vel  variolas  expertus  est  vaccina  topice  affi- 
ci posse, 

lomo.  Quando  hominibus  variolosis  in- 
seritur virus  vaccinum  (dummodo  id-  fiat 
quodam  tempore  ante  eruptionem,)  morbum 
mitiorem  fieri. 

umo.  Homines  cujusvis  habitus  vel  ae- 
tatis, et  quovis  anni  tempore,  (nisi  casu  vel 
morbo  cutis  sit  separata,)  morbum  vacci- 
num recipere  posse. 

i2mo.  Quando  corpus  sulphure  satura- 
tur, hominem  viro  vaccino  infici  nequire. 


GLASCUX, 

IXCUDIBANT  CHAPMAN  IT  LANG. 

